diser
Store norske leksikon,Religion og filosofi,Historiske religioner,Norrøn religion
Diser er kvinnelige gudevesener i norrøn mytologi. Disene opptrer helst flokkevis, gjerne som beskyttere av en enkelt slekt eller person. Vi hører særlig om deres hjelp ved barnefødsler og i kamp.
Disene ble dyrket ved spesielle ofringer, disablot. På vestnordisk område har denne kulten, som er omtalt i den norrøne litteraturen, fortrinnsvis vært av privat karakter, muligens særlig ivaretatt av kvinner. I Uppsala, i det gamle Sveariket, ser det derimot ut til at man har dyrket én gudinne (antagelig Frøya). Her var kulten sannsynligvis en rikskult knyttet til Uppsala-tinget; den kan knyttes til distingen, et marked som ble holdt der frem til 1895. Ordet Ordet inngår som etterledd i flere kvinnenavn, som Hjørdis og Tordis. Les mer i Store norske leksikon disablot norrøn mytologi